Sompoton

Wonsoi 
Kakamot i gunoon momonsoi do sompoton nopo nga tawadak waig i pinotu'u i roitan do korobu. Posuon o tawadak diti montok momonsoi luang do popoula walu poring tongokoro i mogisuusuai o ninaru i roitan do sumbiling. Uludon om kagasan o sumbiling dii id duo lapau momoguno do tuai - iso ko' mantad do sumbiling dii nopo nga silihon sabaagi pangapit i manahak do piadangan miampai amu poposoliwan do tuni.

Tikid poring toi ko' sumbiling diti nopo nga haro ngaran koubasanan dau sondii:

 lombohon
 monongkol
 suruk
 baranat
 randawi,
 tuntuduk
 tinangga
Pinosokot o sumbiling dii momoguno rilin moi do aiso tongus kosoliwan maya pialatan-pialatan di sumbiling soira obuson.

 Karalano' mamain 
Igitan di mamamain do sompoton dii tumanud koiyonon diolo sondii: mamamain di poingkakat nopo nga nuru do mongigit miampai poinguridong toi ko' potogigingon o tinan do sompoton dii id ponong wanan di mamamain, mamamain di poinrikau nopo nga poilihon diolo apat sumbiling di bobos tanaru id kayab diolo.

Poobuson di mamamain o sompoton dii miampai monompon dompok luang do sumbiling di anaru momoguno goduduo longon: somponon o sumbiling di ongoniba momoguno tunturu di lobi ogoris om tunturu di suai nopo nga monompon do luang sumbiling di anganaru.

 Sukuon